User:Sonal0011

आदिमयुगीन समाज के नारी :-

मनुष्य एक पशु है और वह सभ्य भी है जिसका इतिहास भी है और सामाजिक विशेषताएं भी। प्रत्येक समाज की चाहे वह आदिम हो या आधुनिक उसकी मूल एवं पृथक इकाई है परिवार। परिवार का कोई एक स्वरुप  नहीं है जैसे मातृसत्तात्मक या पितृसत्तात्मक परिवार या संयुक्त परिवार। परिवार में कार्यो का विभाजन स्त्री और पुरुष की स्थिति को दर्शाता है।  स्थितियों में विभिन्ता होने के कारण ही योन भेद, आयु भेद, सम्पति भेद, अधिकार और कर्तव्यो में भेद देखे जाते है।  इस भेद का कारण सांस्कृतिक भी हो सकता है और प्राणिशास्त्रीय भी। आदिम समाज में परिवार  के ढांचे और स्वरुप के आधार पर भी स्त्री की स्थिति और भूमिका का पता चलता है ।

पूर्व वैदिक समाज में नारी की स्थिति :-

समाज के आरभिक विकास के चरण में मातृसत्तात्मक परिवार थे माँ का स्थान सर्वोपरि था। नारी का ही परिवार पर एकाधिकार था । वही सभी प्रकार के निर्णय लेती थी। परिवार में पुरुष की स्थिति गौण थी। परिवार में कार्य विभाजन का दायित्व भी वही निभाती थी।  वंश माँ के नाम से चलता था।

वैदिक काल :-

वैदिक काल को दो भागो में विभाजित किया जाता है । ऋग्वैदिक काल और वैदिक काल। ऋग्वैदिक काल में सामाजिक जीवन विकसित रूप में था । नववधू का परिवार में सभी लोग सम्मान करते थे। स्त्रियों को ऊँची शिक्षा की सुविधा प्राप्त थी। विधवा विवाह और अंतरजातीय  विवाह भी प्रचलित थे, लेकिन सम्बन्धियों में विवाह पर टैबु था।  जैसे भाई-बहन। नारी की दृष्टि से यदि उत्तर वैदिक काल को देखा जाये तो निश्चय ही नारी की इस युग में स्थिति अपने सम्मानजनक पायदान से निचे गिरी है।  कन्या का जन्म बुरा समझा जाने लगा  और लड़के का अच्छा।

बौद्ध काल में नारी :-

बौद्ध और जैन धर्म दोनों प्रगतिवादी दर्शन थे। शास्त्रों और ब्राह्णवाद की नीतियों में नारी के पैरो में बेड़िया डाल दी।  इस ब्राह्णवादी दर्शन व धर्म के विरुद्ध बौद्ध और जैन धर्म का जान हुआ।  उनलोगो में मानवतवादी दर्शन की स्थापना की जिसमे स्त्री और पुरुष दोनों समान थे।

मध्ययुगीन भारतीय समाज और नारी:-

मध्ययुगीन भारतीय समाज में नारी की स्थिति नारकीय थी। यह युग अत्याचार, उत्पीड़न, शोषण आदि से परिपूर्ण है।  भारतीय समाज में बाल विवाह का प्रचलन इस्लाम के प्रभाव की देन है।  इस युग में स्त्री पुरुष के अधीन थी।  इसी समय दहेज़ प्रथा और सटी प्रथा थी और अनमेल विवाह का भी चलन था।

ब्रिटिश काल में नारी:-

ब्रिटिश शासन को विरासत में सामंतवादी समाज मिला। इस व्यवस्था में स्त्री भोग की वस्तु समझी गयी। जनता में जातिवाद, धार्मिक रूढ़िवाद और प्रथाओ  के खिलाफ अतः प्रवाह धरा बहती नजर आयी।  इसी कारण  सती प्रथा जैसी अमानवीय प्रथा को अंग्रेजों ने कानून बनाकर सदैव के लिए समाप्त कर  दिया। शासको को नारी उत्थान से क्या लाभ होना था।  अस्तु इस काल में भी स्त्री की स्थिति में कोई विशेष  परिवर्तन  नहीं आया।

वर्तमान में नारी की स्थिति :-

नारी के जीवन के किसी क्षेत्र मानसिक, शारीरिक, बौद्धिक तथा पारिवारिक, सामजिक, आर्थिक, राजनितिक रूप से प्रताड़ित करना, संतोष देना, शारीरिक यातना देना, सती प्रथा, बाल विवाह, दहेज़ प्रथा, भूर्ण हत्या इत्यादि नारी उत्पीड़न के अंतर्गत आता है। इसके पीछे सबसे प्रमुख कारण आर्थिक स्थिति है। कैसी विडम्बना है की आज के समाज में भी औरत होना एक सजा है, एक दुःख है।  सृष्टि को चलाने वाली जन्मदात्री आज भी सिर्फ भोग्य ही बनी हुई है।  सदियों से औरत को मारने, उसे प्रताड़ित करने, उसके साथ बलात्कार करने या उसे पुरुष से निचा दिखाने अथवा रखने के कईं सारे बहाने, तरीके और परंपराएँ बना ली गयीं है जो आज के पढ़े लिखे सभ्य कहे जाने वाले आधुनिक समाज में भी न सिर्फ ज्यो की त्यो उपस्थित है बल्कि और ज्यादा मजबूत तथा कट्टरता के साथ सामने आ रही है।

सविंधान महिला के हित में :-

सविंधान के अनुच्छेद १२ से उप में भारत के नागरिकों के मौलिक अधिकारों का वर्णन है। इन अधिकारों में लिंग, धर्म, जाती, भाषा के अलग अलग लोगों को समान माना गया है।  सविंधान की धारा 14, 15  एवम 16 विकाश प्रक्रिया में महिला को समान अवसर देने की बात करती है।  धारा 31 (अ ), (डी) (ई ) के निर्देशक सिद्धांत और धारा महिलाओं को आजीविका के पर्याप्त  अवसर पाने का अधिकार, समान काम का समान वेतन और स्वास्थ्य की सुरक्षा को सुनिश्चित करते है।  अभी सविधान के 73 वें  संशोधन पर अमल करते हुए त्रिस्तरीय पंचायत राज्यव्यवस्था को जोड़ा गया है। जब तक समाज के हर वर्ग के बीच समानता नहीं आ जाती, गरीब, अमीर की खाई नहीं पट जाती, तब तक बृहत् स्तर पर नारी मुक्ति संभव नहीं है।  महिलाओ को उनके अधिकारों को बताने के लिए तथा उनकी मदद करने के लिए कई  संगठन  तथा समूह बनाए  गए।

महिला सशक्तिकरण :-

महिला सशक्तिकरण अर्थात " नारियों को अपने खुद के निर्णय लेने और उनकी सोच को बदलना ही महिला सशक्तिकरण कहलाता है"। हमारा देश एक पुरुष प्रधान देश है अर्थात देश की आधी शक्ति। महिलाओं को केवल घर सँभालने पर मजबूर किया जाता है।  सायद वो ये नहीं जानते है कि महिलाएं भी इस समाज की आधी शक्ति है।  भारत के सभी पुरुषो को ये समझना जरुरी है की वे नारी के शक्ति को समझे और उनको आत्मनिर्भर बनाये और उन्हें आगे बढ़ने का मौका दे। बिना महिला सशक्तिकरण के हमारे देश और समाज में नारी को उसका असली स्थान नहीं मिल सकता है जिसकी वो हमेशा से हकदार रही है। महिला सशक्तिकरण से हम एक बेहतर समाज का निर्माण कर सकते है।  विश्व में नारी शक्ति को जगाने के लिए हर साल दुनिया भर  में 8 मार्च को विश्व महिला दिवस के रूप में मनाया जाता है।

सन्दर्भ :- आधुनिकता एवं नारी सशक्तिकरण ( वी० एन ० सिंह ) Pg No. (39 -54), (82 -87) नारी शोषण (रमा शर्मा ) Pg No.(70 -72 ), (112  -113)